|  |
| --- |
| http://mserver/images/DocFlow/Emblem.jpg**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ** **ԿՈՏԱՅՔԻ ՄԱՐԶ** **ՉԱՐԵՆՑԱՎԱՆԻ ՀԱՄԱՅՆՔԱՊԵՏԱՐԱՆգիծ** |
| **ՀՀ, Կոտայքի մարզ, ք. Չարենցավան 2501, Կ.Դեմիրճյանի անվ. հրապարակ 1,Հեռ. (226) 43434,Էլ. փոստ charentsavan.kotayq@mta.gov.am** |   |

Արձանագրություն

Չարենցավան համայնքի ղեկավարին կից զարգացման հնգամյա ծրագրի և տարեկան բյուջեի կառավարման խորհրդակցական մարմնի նիստի

Հուլիսի 10-ին Չարենցավանի համայնքապետարանի նիստերի դահլիճում կայացավ Չարենցավան համայնքի ղեկավարին կից զարգացման հնգամյա ծրագրի և տարեկան բյուջեի կառավարման խորհրդակցական մարմնի հերթական նիստը: Նիստը վարում էր Չարենցավան համայնքի ղեկավարի տեղակալ Վարդգես Չիլինգարյանը: Նիստին ԽՄ անդամներից բացի մասնակցում էին «Նոր Չարենցավան, նոր համայնք» նախաձեռնողական խմբի ակտիվիստները, ովքեր նույնպես ցանկանում էին ընդգրկվել ԽՄ կազմի մեջ:

Նիստի օրակարգում ներառված էր 4 հարց.

1. Կայարանի շենքի շահագործման հետ կապված խնդիրների քննարկում:
2. Այգեստան թաղամասի ջրամատակարարման հարց:
3. Չարենցավան քաղաքի ցայտաղբյուրների շահագործում:
4. Խաղահրապարակների նորոգում

ԽՄ անդամ Վարդան Մակինյանն առաջարկեց նիստի օրակարգում ներառել ևս մեկ հարց՝ 3-րդ թաղամասի լողավազանի շահագործումը:

Առաջարկն ընդունվեց միաձայն:

ԽՄ-ն որոշում կայացրեց ԽՄ կազմը ընդլայնելու համար:

Որոշվեց՝ ներկայիս կազմը պահպանել, ընդունել նաև նոր անդամներ:

*Գագիկ Ասկիջյանը* ներկայացրեց «Նոր Չարենցավան, նոր համայնք» նախաձեռնողական խումբը և դրա անդամներին:

1. Օրակարգային առաջին հարցի մասին խոսեց համայնքի ղեկավարի տեղակալ *Վարդգես Չիլինգարյանը:* Վերջինս նշեց, որ երկաթգծի կայարանի շենքի մասին համապատասխան նամակ են ներկայացրել «Հարավկովկասյան երկաթուղի» ՓԲԸ-ին, ներկայացուցիչներն արդեն եկել են և քննարկել շենքի հետագա ճակատագիրը:

*Անատոլի Գասպարյանն* առաջարկեց՝ ուսումնասիրել շենքը համայնքին վերադարձնելու նախադեպերը և այդ օրինակով շարժվել:

*Վարդան Մակինյանն* առաջարկեց նորից նամակ գրել և առավել մանրամասն հասկանալ ընկերության դիրքորոշումն այս հարցում:

Առաջարկն ընդունվեց միաձայն:

*Հակոբ Ավալյանն* առաջարկեց՝ մրցույթ հայտարարել, թող ներդրողները գան, մասնակցեն, բիզնես ծրագրեր առաջարկեն և այդ տարածքները օգտագործեն:

«Նոր Չարենցավան, նոր համայնք» նախաձեռնողական խմբի անդմաներից մեկն առաջարկեց կազմակերպել հանրային լսումներ;

Որոշվեց կազմել ծրագրի գործողությունների պլան:

1. Օրակարգային երկրորդ հարցի մասին զեկուցեց Վարդան Մակինյանը: Նշվեց, որ Այգեստան թաղամասի ոռոգման հետ կապված արդեն որոշ քայլել կան, նամակ է ուղարկվել, կա պատասխան, մնում է համայնքապետարանի և ՋՕ-ի հետագա համագործակցության պայմանները քննարկել:
2. Հաջորդ հարցը վերաբերում էր քաղաքի ցայտաղբյուրների և շատրվանի շահագործմանը: Զեկույցով հանդես եկավ Գևորգ Հակոբյանը ՝ խնդրելով պարզաբանել, թե ինչու չի աշխատում շատրվանը, և ինչ կարելի է անել քաղաքի ցայտաղբյուրները վերագործարկելու համար: Համայնքի ղեկավարի տեղակալ Վարդգես Չիլինգարյանը նշեց, որ շատրվանը մոտ օրերս նորից կաշխատի: Առաջարկեց գույքագրել համայնքի տարածքում առկա բոլոր ցայտաղբյուրները և որոշել, թե առաջնահերթ որոնք է պետք շահագործել: Գառնիկ Բեգլարյանն առաջարկեց առաջինը շահագործել զոհված ազատամարտիկների հիշատակին նվիրված ցայտաղբյուրները: Ստեղծվեց աշխատանքային խումբ՝ ցայտաղբյուրները ուսումնասիրելու համար, որի մեջ ընդգրկվեցին ԽՄ անդամներ Վարուժան Թովմասյանը. Գևորգ Հակոբյանը, Գառնիկ Բեգլարյանը:
3. Հաջորդ հարցը վերաբերում էր խաղահրապարակների վերանորոգմանը: Համայնքի ղեկավարի տեղակալ Վարդգես Չիլինգարյանը հանձնարարեց քաղաքաշինության, ճարտարապետության, գյուղատնտեսության և բննակկոմունալ տնտեսության բաժնի պետ Բենիկ Բալբաբյանին նախահաշիվ կազմել խաղահրապարակները վերանորոգելու համար:
4. Օրակարգային վերջին հարցով քննարկվեց քաղաքի 3-րդ թաղամասի լողավազանի շահագործման բիզնես ծրագիրը: Ծրագիրն արժանացավ հավանության: Համայնքի ղեկավարի տեղակալ Վարդգես Չիլինգարյանը նշեց, որ պետք է հայտարարվի մրցույթ, մշակվեն պայմաններ, նաև անցկացվեն հանրային լսումներ, պետք է ուսումնասիրել նաև այդ գործում համայնքապետարանի ներդրումը և իրականություն դարձնել այդ լավ նախագիծը:
5. Նիստի վերջում որոշվեց քաղաքային այգու խնդիրը մտցնել հաջորդ նիստի օրակարգի առաջին հարց: